Τραχανάς με λουκάνικο από τα Άγραφα
Μια διαφορετική πρόταση για τον τραχανά! Ο συνδυασμός με το λουκάνικο –θρυλικός αγραφιώτικος μεζές– δίνει ξεχωριστή γεύση σ' αυτό το χορταστικό χειμωνιάτικο πιάτο.
500 γρ. τραχανά ξινό, αλευρένιο, 1 φλιτζάνι φρέσκο γάλα πλήρες, 250 γρ. φέτα, θρυμματισμένη,  1-2 μέτρια χωριάτικα λουκάνικα, κομμένα σε χοντρές φέτες
Για να φτιάξουμε τραχανά με λουκάνικα πρώτα βράζουμε τον τραχανά σε νερό, σύμφωνα με της οδηγίες της συσκευασίας του. Όταν είναι έτοιμος να χυλώσει, προσθέτουμε το γάλα, ανακατεύουμε για 1-2 λεπτά και προσθέτουμε τη θρυμματισμένη φέτα.Ανακατεύουμε να μισολιώσει το τυρί και αποσύρουμε από τη φωτιά. Παράλληλα, σε ένα τηγάνι τσιγαρίζουμε τα χωριάτικα λουκάνικα, κομμένα σε χοντρές φέτες, μέχρι να ροδίσουν – δεν χρειάζεται άλλη λιπαρή ουσία στο τηγάνι πέρα από το λίπος που βγάζει το ίδιο το αλλαντικό.Αδειάζουμε το λουκάνικο στον τραχανά (κατά προτίμηση μαζί με το λίπος του) και σερβίρουμε αμέσως.
Λουκάνικα,Τραχανάς